सुहार्तो
सुहार्तो (8 जून, 1921 – 27 जनवरी, 2008) इंदोनेशिया के सैनिक शासक और दूसरे राष्ट्रपति थे, जिनका कार्यकाल 1967 से 1998 तक रहा। इंडोनेशिया ने सुहार्तो के नेतृत्व में 1975 में पूर्वी तिमोर पर हमला कर उस पर कब्ज़ा कर लिया। अपने शासन के दौरान भ्रष्टाचार और मानवाधिकार हनन के आरोपों को लेकर लोगों के भारी विरोध के बीच सुहार्तो को 1998 में पद छोड़ना पड़ा। दुनिया भर में भ्रष्ट आचरण पर नज़र रखने वाली अंतरराष्ट्रीय संस्था ट्रांसपेरेंसी इंटरनेशनल ने मार्च, 2004 में कहा था कि सुहार्तो पूरी दुनिया में सबसे ज़्यादा भ्रष्ट नेता रहे।